Gelbėtojai

Gelbėtojai () – 1977 m. JAV animacinis filmas, kino teatruose pasirodė 1977 m. birželio 22 d. Filmas sukurtas Volto Disnėjaus animacijos studijos, daugiausia remiasi Margery Sharp knyga tuo pačiu pavadinimu. Filmas skirtas visai šeimai.

Filmo kūrimas prasidėjo 1973 m., o baigėsi 1977 m. Jam prireikė 330 000 piešinių, 750 fonų, 250 žmonių, iš jų 40 dailininkų.

Filmas buvo perleistas 1989 m. kovo 17 d. Jis taip pat buvo išleistas VHS formatu „Walt Disney Classics“ rinkinyje 1992 m. rugsėjo 25 d. bei DVD formatu 2003 m. gegužės 20 d. 2012 m., paminint filmo 35-tąsias metines, jis buvo išleistas Blu-Ray formatu. 1990 m. buvo išleistas filmo tęsinys, pavadinimu „Kritę gelbėtojai“.

Siužetas 

Veiksmas prasideda, kai našlaitė Penė įmeta į vandenį butelį su rašteliu viduje. Butelis nunešamas į Niujorką, kur jį suranda Pagalbos Visuomenei organizacija, vadovaujama pelių. Užduoties imasi Vengrijos atstovė panelė Bianka, kuri savo porininku pasirenka valytoją Bernardą. Atvykusios į prieglaudą, pelės sutinka katiną Rufą, kuris atskleidžia, kad Penė jaudinasi dėl to, jog jos niekas neįsivaikina. Katinas ją įtikinėjęs, kad taip nebus, bet ji buvo pasirengusi pabėgti iš prieglaudos. Jis taip pat prisimena, kad anksčiau tą savaitę matė automobilį ir nedorėlę ponią Medūzą, bandančią įsivilioti Penę į savo automobilį.

Pelės keliauja į Medūzos parduotuvę ir ją apieško. Jos nugirsta savininkės pokalbį telefonu su jos asistentu ponu Snūpsu, ant kurio ji pyksta, kad jis nesugebėjo surasti Velnio Akies deimanto ir kad nesutrukdė Penei išsiųsti žinutės butelyje. Ji prasitaria, kad vyksta prie Velnio upelio, kur mergaitė yra laikoma uždaryta.

Albatroso Orvilio padedamos, pelės skuba prie upelio susitikti su laumžirgiu Evinrudu, kuris jas įsisodina į lapą ir vyksta prie laivo, kuriame yra laikoma Penė. Iš nugirsto pokalbio jie sužinojo, kad mergaitė yra pagrobta tam, kad įlįstų į piratų urvą, kuriame yra deimantas. Netrukus Bernardas ir Bianka suranda mergaitę ir sugalvoja planą, kurį vykdys kitą dieną.

Kitos dienos ryte nedorėlė ponia Medūza įsako mergaitei leistis į urvą ir surasti deimantą, tuo tarpu pelės sėdėjo mergaitės sijono kišenėje. Trijulė surandą deimantą kaukolės viduje, bet pakyla potvynis, tačiau jie spėja išsigelbėti. Ponia Medūza paslepia deimantą Penės meškiuko viduje ir ruošiasi išeiti iš urvo, tačiau pelės ir padėjėjas su mergaite pagriauna ją ir išmeta meškiuką, kurį pagriebia Penė. Medūza atsako šūviais, bet visi sugeba pabėgti.

Padėjėjas Snūpsas padega fejerverkus Medūzos laive, o tuo metu Penė su pelėmis pasinaudoja jos laivu, skirtu keliauti pelkėmis. Nedorėlė panelė Medūza bando juos vytis, tačiau jos laivas sprogsta ir ji lieka kepurnėtis ant vieno iš laivo kaminų.

Velnio akis perduodama Smitsono institutui, o Penę įsivaikina nauja šeima.

Įgarsintojai 
 Bob Newhart – Bernardas
 Eva Gabor – Bianka
 Geraldine Page – Medūza
 Joe Flynn – Snūpsas
 Michelle Stacy – Penė
 John McIntire – Rufas
 Jim Jordan – Orvilis
 Jeanette Nolan – Eli Mae
 Pat Buttram – Lukas
 Bernard Fox – Ponas pirmininkas
 James Macdonald – Evinrudas
 Larry Clemmons – Senelis
 George Lindsey – Triušis
 Dub Taylor – Kasėjas
 John Fiedler – Pelėda
 Bill McMillian – Televizijos pranešėjas

Atsiliepimai 
Filmas sulaukė palankių atsiliepimų iš kritikų, teigiamai priimtas ir auditorijos. Filmas gavo 48 mln. dolerių pelno ir yra vienas sėkmingiausių filmų „Disney“ kompanijos istorijoje. „Daily Variety“ filmo apžvalgoje teigė, kad filmas patenka tarp geriausių „Disney“ animacinių filmų.

Apdovanojimai 
Daina „Someone’s Waiting for You“ buvo nominuota Oskarui, bet jį laimėjo „You Light Up My Life“ iš filmo tuo pačiu pavadinimu.

Šaltiniai

Nuorodos 
 Oficiali svetainė

1977 filmai
Disney animaciniai filmai
JAV filmai